CELEX: 62009CA0034
Language: el
Date: 2011-03-08 00:00:00
Title: Υπόθεση C-34/09: Απόφαση του Δικαστηρίου (τμήμα μείζονος συνθέσεως) της 8ης Μαρτίου 2011 [αίτηση του Tribunal du travail de Bruxelles (Βέλγιο) για την έκδοση προδικαστικής αποφάσεως] — Gerardo Ruiz Zambrano κατά Office national de l’emploi (ONEm) (Ιθαγένεια της Ένωσης — Άρθρο 20 ΣΛΕΕ — Χορήγηση σε ανήλικο τέκνο δικαιώματος διαμονής, δυνάμει του δικαίου της Ένωσης, στο κράτος μέλος της ιθαγένειάς του, ανεξάρτητα από το αν έχει ασκήσει προηγουμένως το δικαίωμά του να κυκλοφορεί ελεύθερα στο έδαφος των κρατών μελών — Χορήγηση, υπό τις ίδιες περιστάσεις, δευτερογενούς δικαιώματος διαμονής στον ανιόντα, υπήκοο τρίτου κράτους, ο οποίος συντηρεί το ανήλικο τέκνο — Συνέπειες του δικαιώματος διαμονής του ανήλικου τέκνου ως προς τις προϋποθέσεις που πρέπει να πληροί, από πλευράς εργατικού δικαίου, ο ανιών του ως άνω ανηλίκου, ο οποίος είναι υπήκοος τρίτου κράτους)

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/2
            
         Απόφαση του Δικαστηρίου (τμήμα μείζονος συνθέσεως) της 8ης Μαρτίου 2011 [αίτηση του Tribunal du travail de Bruxelles (Βέλγιο) για την έκδοση προδικαστικής αποφάσεως] — Gerardo Ruiz Zambrano κατά Office national de l’emploi (ONEm)
   (Υπόθεση C-34/09) (1)
   
   (Ιθαγένεια της Ένωσης - Άρθρο 20 ΣΛΕΕ - Χορήγηση σε ανήλικο τέκνο δικαιώματος διαμονής, δυνάμει του δικαίου της Ένωσης, στο κράτος μέλος της ιθαγένειάς του, ανεξάρτητα από το αν έχει ασκήσει προηγουμένως το δικαίωμά του να κυκλοφορεί ελεύθερα στο έδαφος των κρατών μελών - Χορήγηση, υπό τις ίδιες περιστάσεις, δευτερογενούς δικαιώματος διαμονής στον ανιόντα, υπήκοο τρίτου κράτους, ο οποίος συντηρεί το ανήλικο τέκνο - Συνέπειες του δικαιώματος διαμονής του ανήλικου τέκνου ως προς τις προϋποθέσεις που πρέπει να πληροί, από πλευράς εργατικού δικαίου, ο ανιών του ως άνω ανηλίκου, ο οποίος είναι υπήκοος τρίτου κράτους)
   2011/C 130/02
   Γλώσσα διαδικασίας: η γαλλική
   
      Αιτούν δικαστήριο
   
   Tribunal du travail de Bruxelles
   
      Διάδικοι στην υπόθεση της κύριας δίκης
   
   Gerardo Ruiz Zambrano
   
      κατά
   
   Office national de l’emploi (ONEm)
   
      Αντικείμενο
   
   Αίτηση εκδόσεως προδικαστικής αποφάσεως — Tribunal du travail de Bruxelles — Ερμηνεία των άρθρων 12, 17 και 18 της Συνθήκης για την ίδρυση της Ευρωπαϊκής Κοινότητας σε συνδυασμό με τα άρθρα 21, 24 και 34 του Χάρτη των Θεμελιωδών Δικαιωμάτων — Κατά πόσον χορηγείται σε πολίτη της Ένωσης δικαίωμα διαμονής στο κράτος μέλος της ιθαγένειάς του ανεξάρτητα από το αν έχει ασκήσει το δικαίωμα κυκλοφορίας — Κατά πόσον χορηγείται υπό τις ίδιες περιστάσεις δευτερογενές δικαίωμα διαμονής στον ανιόντα, υπήκοο τρίτου κράτους, ο οποίος συντηρεί ανήλικο τέκνο έχον την ιθαγένεια κράτους μέλους· δικαίωμα το οποίο αυτός θα είχε εν πάση περιπτώσει αν το ανήλικο τέκνο είχε ασκήσει το δικαίωμα κυκλοφορίας — Συνέπειες του δικαιώματος διαμονής του ανήλικου τέκνου ως προς τις προϋποθέσεις που πρέπει να πληροί, από πλευράς εργατικού δικαίου, ο ανιών του ως άνω ανηλίκου, ο οποίος είναι υπήκοος τρίτου κράτους.
   
      Διατακτικό
   
   Το άρθρο 20 ΣΛΕΕ έχει την έννοια ότι δεν επιτρέπει σε κράτος μέλος, αφενός, να αρνηθεί να χορηγήσει σε υπήκοο τρίτου κράτους, ο οποίος συντηρεί τα ανήλικα τέκνα του, που είναι πολίτες της Ένωσης, άδεια διαμονής στο κράτος μέλος στο οποίο κατοικούν τα εν λόγω τέκνα και του οποίου έχουν την ιθαγένεια και, αφετέρου, να αρνηθεί να χορηγήσει στον εν λόγω υπήκοο τρίτου κράτους άδεια εργασίας, καθόσον τέτοιες αποφάσεις θα εμπόδιζαν τα εν λόγω τέκνα να απολαύσουν πράγματι, κατά το ουσιώδες μέρος τους, τα δικαιώματα που συναρτώνται προς την ιδιότητα του πολίτη της Ένωσης.
   
      (1)  ΕΕ C 90 της 18.4.2009.